
Cyfres o dasgau portffolio sy’n rhoi tystiolaeth o welliant yn natblygiad iaith bersonol ar gyfer llafaredd, darllen ac ysgrifennu.

Tasg 1

Mae darllen yn agwedd pwysig yn natblygiad iaith bersonol ac yn cynnig amrywiaeth o gyfleoedd i ddatblygu sgiliau iaith. Cefnoga Jones (2014) hyn gan amlygu bod darllen yn “agor drysau i fyd o ddysgu”.  
Yn ystod PAP cefais gyfle i ddarllen ‘ Y Bysedd Bywiog’ gan Nikalas Catlow i ddisgyblion ym mlwyddyn dau a thri gan ei fod yn cyd-fynd gyda thema’r dosbarth o ‘Y Corff’. Wrth ddarllen y stori, bwriadwyd cyflawni’r safon SAC S1.3. Noda Llywodraeth Cymru (2009) dylai athrawon “dangos cyfuniadau o nodweddion proffesiynol sy’n anelu at annog ac ysbrydoli dysgwyr ac yn sicrhau eu datblygiad deallusol a phersonol.” Bwriadwyd cyflawni hyn trwy ddewis llyfr oedd yn apelio i’r plant. Yn gynt, roedd y plant wedi bod yn labeli rhannau’r corff gan ddefnyddio’r geirfa sy’n cael ei gynnwys yn y stori sy’n cyd-fynd gyda nod y weithgaredd, sef, ‘Datblygu dealltwriaeth o eirfa newydd’. I gyflawni hyn, roeddwn i’n bwriadu canolbwyntio ar “dangos eu bod yn deall yr hyn y maent wedi ei glywed drwy holi cwestiynau perthnasol i ddod o hyd i wybodaeth benodol”. Yn ogystal, roedd cyfleoedd i ddatblygu sgiliau rhifedd y disygblion yn ddilynol i ddarllen y stori trwy wneud tasg cyfri, gan “cyfrif setiau o wrthrychau drwy eu rhoi mewn grwpiau o 2, 5 neu 10”.  (Llywodraeth Cymru, 2015). 

Tasg 2

Tasg 3 

Wrth adfyfyrio ar y profiad, roeddwn i’n sicr yn teimlo’n nerfus i ddechrau gan fod hyn yn brofiad cymharol newydd ac nid oeddwn yn gwybod beth i ddisgwyl wrth y plant. Roedd hi’n ddiddorol weld os byddent yn cymryd diddordeb yn y stori trwy wrando’n astud, ac yna’n trafod hyn ar lafar gan mai hyn roeddwn i’n bwriadu cyflawni yn fwyaf. Cyfeiria Donaldson (2015) at y pwysigrwydd o sicrhau bod disgyblion yn gallu gwneud hyn gan nodi “gallu i wrando’n astud a siarad yn glir ac yn ddealladwy” fel sgiliau sydd angen i ddisgyblion cyflawni. Ar y cyfan, roeddwn i’n weddol hapus bod y disgyblion wedi cyflawni hyn i ryw raddau ac yn gyda sut aeth y profiad er bod angen gwelliant mewn ambell agwedd ohono.

Gan gyfeirio yn ôl i’r fideo, roeddwn i wedi llwyddo i gadw sylw’r disgyblion trwy gydol y stori. Agwedd gwnaeth cyfrannu at hyn oedd y defnydd o luniau a lliw yn y llyfr. Roedd y llyfr a ddewiswyd yn un a oedd yn arbennig o liwgar ac yn cynnwys lluniau a oedd yn denu sylw’r plant. Roedd hyn yn golygu gall y plant gweld darlun i gyd-fynd gyda’r geiriau roedden nhw’n clywed. Enghraifft o hyn oedd wrth i ddisgyblion gofyn beth oedd ‘môr-forwyn’ fe wnes i dynnu sylw’r plant i’r darlun yn y llyfr. Roedd hyn yn gwneud hi’n haws i’r disgyblion dod o hyd i’r ateb. Pwysleisia Poon (2016) effaith cynnwys lliw a lluniau mewn llyfrau i blant gan nodi “visual  storytelling  is  an entertaining method of developing visual thinking”. Felly, gan ddefnyddio darluniau mewn llyfrau mae’n neud hi’n haws i ddisgyblion sy’n ddysgwyr gweledol deall y stori.
Wrth drafod y ‘Bodiau blin’ yn y llyfr, roedd cyfle i’r disgyblion defnyddio stumiau i’w hatgoffa o’r cymeriadau a’r digwyddiadau. Roedd y disgyblion yn dangos eu bodiau gan wneud wyneb cas a chrac. Roedd hi’n glir bod y plant yn mwynhau’r rhan yma o’r stori gan fod cyfle iddynt gymryd rhan ynddo ac felly roedd hyn yn ffordd hwyl o deimlo fel eu bod nhw’n cael eu cynnwys yn y broses o ddweud y stori. Cefnoga Weiss a Hamilton (2005) y syniad yma, gan nodi bod defnyddio stumiau a symudiadau yn gwella’r dywediad ac yn helpu gwrandawyr i ddeall y stori yn well. Yn sicr, os byddaf yn cael cyfle i wneud hyn eto, byddaf yn sicrhau bod y disgyblion yn cael mwy o gyfle i wneud stumiau a symudiadau fel modd o gofio a deall y stori’n well.
Ar un adeg o’r stori, fe wnes i ofyn y cwestiwn ‘Beth sy’n digwydd nesaf?’ ac roedd gan y disgyblion nifer o syniadau da iawn. Wrth wneud hyn, roeddwn i’n ceisio datblygu ei sgiliau llafar yn ogystal â rhoi cyfleoedd iddynt drafod beth hoffen nhw i ddigwydd nesaf. Er bod cyfle iddynt wneud hyn, wrth adfyfyrio, roedd hi’n glir nid oedd y disgyblion wedi cael digon o amser i feddwl am yr hyn bydd yn digwydd nesaf a heb gael digon o gyfle i ddweud hyn ar lafar. Amlyga Rose (2006) yr effaith caiff ddarllen ar addysg disgyblion gan nodi bod hyn yn adeiladu “stoc o eiriau, dysgu gwrando’n astud a siarad yn glir ac yn hyderus” sy’n dangos bod darllen yn datblygu pob agwedd o iaith megis gwrando, llafaredd a’i ddefnydd o eirfa. Wrth roi mwy o gyfle ac amser i’r disgyblion trafod beth fyddai’n digwydd nesaf, efallai gwelir mwy o ddatblygiad yn yr agweddau yma ac felly byddaf yn sicr yn ceisio cynnwys hyn yn fwy yn y dyfodol.
Yn ogystal â thrafod beth fydd yn digwydd nesaf, roedd y disgyblion yn gofyn nifer o gwestiynau wrth ddarllen y stori er mwyn darganfod mwy am y stori a’r cymeriadau. Roedd hyn, yn sicr yn agwedd bositif o’r profiad gan ei fod yn cyfeirio at y sgil a bwriedir datblygu. Roedd hyn yn dangos bod gan y disgyblion diddordeb yn y stori ac yn chwilfrydig i ddarganfod beth oedd ystyr y geiriau newydd wnaethant glywed. Ar y cyfan, roedd hi’n debyg bod y disgyblion wedi ymrwymo yn y llyfr a gwir yn cymryd diddordeb mewn beth oedd yn digwydd. Cyfeiria Oakhill (2014) at y pwysigrwydd o annog disgyblion i ofyn cwestiynau wrth ddarllen storïau gan fod hyn yn cynyddu dychymyg y disgyblion. Yn ogystal, dywed bod hyn yn caniatáu datblygiad o ddealltwriaeth dda o iaith ac adnabyddiaeth dda o eiriau. Er bod hyn yn sicr yn agwedd bositif o’r broses, wrth adfyfyrio, nid oeddwn i’n teimlo fel fy mod i wedi gofyn digon o gwestiynau i’r plant wrth ddarllen y stori a heb roi digon o gyfleoedd iddyn nhw ofyn cwestiynau hefyd. Wrth edrych yn ôl, roedd hi’n amlwg bydd hyn wedi bod yn fuddiol i’r disgyblion datblygu eu dealltwriaeth o eirfa newydd.
Er mwyn cynnal mwy o sgwrs yn y dyfodol, byddaf yn ceisio rhoi mwy o gyfleoedd iddynt drafod mewn parau sy’n cyd-fynd gyda syniadau Vygotsky (1986) o’r Parth Datblygiad Procsimol (PDP) a’r syniad o annog plant i drafod er mwyn dysgu wrth ei gilydd. Wrth wneud hyn, gall y disgyblion gwrando ar syniadau eraill ac adeiladu ar syniadau ei gilydd a fydd yn neud y profiad yn fwy effeithiol.  
Wrth ystyried y pethau ni aeth fel y bwriadwyd, roedd hi’n debyg nid oedd pob disgybl yn gallu gweld y llyfr a’r lluniau yn glir gan fod gymaint ohonynt ac roedd y llyfr yn fach. Er mwyn sicrhau nid ydy hyn yn rhwystr y tro nesaf, byddaf yn sganio tudalennu’r llyfr i mewn i’r cyfrifiadur er mwyn gallu arddangos nhw ar y bwrdd gwyn rhyngweithiol. Bydd hyn yn sicrhau bod pob disgybl yn gallu gweld y geiriau yn ogystal â’r lluniau er mwyn datblygu eu sgiliau darllen ymhellach. Gall hyn hefyd caniatáu cyfleoedd i unigolion cyfrannu at ddweud y stori gan ofyn iddynt ddarllen pytiau bychan o’r stori a fydd yn datblygu eu sgiliau darllen ymhellach. Bydd hyn hefyd yn caniatáu i bob disgybl gweld y lluniau yn glir er mwyn cynorthwyo eu dealltwriaeth o ystyr y stori.
Elfen arall o’r broses oedd angen gwelliant oedd amrywio tôn fy llais ar gyfer cyfleu a gwahaniaethu’r cymeriadau. Wrth wneud hyn, efallai byddai’n rhwyddach i’r disgyblion dilyn y stori a chadw’i sylw. Amlyga Moon (2014) yr effaith gaiff amrywio tôn y llais ar greu awyrgylch wrth adrodd straeon. Gan ddefnyddio llais cryf a tawel gellir creu amrywiaeth yn y cyflwyniad i gadw sylw’r gynulleidfa a rhoi mwy o ddyfnder i’r stori. Er bod y disgyblion wedi mwynhau’r stori, efallai byddai’r defnydd o amrywiaeth llais wedi diddanu’r profiad ymhellach. Er mwyn cael profiad mwy  positif yn y dyfodol, byddaf yn sicrhau fy mod i’n amrywio tôn fy llais. Yn ogystal, byddaf yn mynd ati i gael mwy o ymarfer yn darllen y llyfr cyn mynd ati i’w gyflwyno i’r disyblion. Bydd hyn yn golygu ni fyddaf yn gaeth i’r llyfr ac yn gallu rhyngweithio gyda’r disgyblion yn fwy. Efallai bydd y defnydd o gardiau promt hefyd yn ddefnyddiol er mwyn cofio’r prif bwyntiau yn y stori yn ogystal â nodi pa gwestiynau i ofyn wrth ddarllen. Bydd hyn hefyd yn caniatáu i mi ofyn mwy o gwestiynau a fydd yn sbarduno trafodaeth rhwng y disgyblion ynglŷn â digwyddiadau a chymeriadau’r stori.
Ar y cyfan, roedd y profiad yn un addysgol gan ei fod yn rhoi cyfle i adfyfyrio ar yr hyn aeth yn dda a’r hyn ni aeth fel y bwriadwyd. Roedd hi hefyd yn rhoi syniadau o sut i wella yn y dyfodol a byddaf yn sicr yn bwriadu neud hyn er mwyn symud ymlaen. 

